**马三壮按：北斗经全名《太上玄灵北斗本命延生真经》也作《北斗真经》北斗经是入道第一步所要必须习诵的功课之一。乃昔日太上老君，悲悯众生，故而传于张天师，宣说妙经，普度众生，脱离苦难。如今欣逢盛世，道门将兴，而《北斗真经》颇应普传，更是学者入道之津梁。后学为方便诸位道友习诵，特将正一北派（沂阳衍派）秘传经文，做成电子版本详加校对，疑难字皆标注读音，不正之处，望诸道友斧正，则幸甚也。**

**《北斗经--太上玄灵北斗本命延生真经》**

**北斗真经**

北方壬癸。水德星君。九皇七元映寿龄。普度众生。救济万民。十方仰天人。北斗九皇大星君

**【净心神咒】**

太上台星，应变无停，驱邪缚魅，保命护身，智慧明净，心神安宁，三魂永久，魄无丧倾。

**【净口神咒】**

丹朱口神，吐秽除氛，舌神正伦，通命养神，罗千齿神，却邪卫真，喉神虎贲，气神引津，心神丹元，令我通真，思神炼液，道炁常存

**【净身神咒】**

灵宝天尊，安慰身形，弟子魂魄，五脏玄冥，青龙白虎，队仗纷纭，朱雀玄武，侍卫我真

**【安土地神咒】**

元始安镇，普告万灵，岳渎真官，土地祗灵，

左社右稷，不得妄惊，回向正道，内外澄清，各安方位，备守坛庭，太上有命，搜捕邪精，护法神王，保卫诵经，皈依大道，元亨利贞

**【净天地神咒】**

天地自然，秽气分散，洞中玄虚，晃朗太元，八方威神，使我自然，灵宝符命，普告九天，乾罗怛那，洞罡太玄，斩妖缚邪，杀鬼万千，中山神咒，元始玉文，持诵一遍，却病延年，按行五岳，八海知闻，魔王束首，侍卫我轩，凶秽消散，道气长存

**【祝香咒】**

道由心学，心假香传，香热玉炉，心存帝前，真灵下盼，仙旆临轩，令臣关告，迳达九天

**【金光神咒】**

天地玄宗，万气本根，广修亿劫，证吾神通，三界内外，惟道独尊，体有金光，覆映吾身，视之不见，听之不闻，包罗天地，养育群生，诵经万遍，身有光明，三界侍卫，五帝司迎，万神朝礼，役使雷霆，鬼妖丧胆，精怪忘形，内有霹雳，雷神隐名，洞慧交彻，五气腾腾，金光速现，覆护真人

**【开经赞】**

北斗九星。位冠五方。人神主宰焕星光。调理纪和綱。聖德难量。赐福颂无缰。大聖北斗九皇大星君。（三称）

仰启中天聖。尊居北斗垣。宣威司造化。垂象制乾坤。广设皈依路。大开解谢门。延龄与度厄。持诵各沾恩。大聖北斗七元大星君。（三称）

**【斗母宝诰】  志心皈命礼：**

西天竺国，大智光中。真空妙相法王师，无上玄元天母主。金光烁（shuò）处，日月潜辉。宝杵（chǔ）旋时，鬼神失色。显灵踪于尘世，卫圣驾于阎浮。众生有难若称名，大士寻声来救苦。大悲大愿，大圣大慈。圣德巨光天后，摩利攴（pū）天大圣，先天斗母元君。

**【勾陈天皇宝诰】  志心皈命礼：**

紫微宸极，勾陈天宫。九光宝宛之中，五炁玄都之上。礼元皇而佐司玄化，总两极而共理三才。主持兵革之权衡，广推大德；统御星辰之躔次，毋（wú）失常经。上象巍峨，真元恢漠。大悲大愿，大圣大慈。勾陈上宫，天皇大帝。

**【星主宝诰】  志心皈命礼：**

大罗金阙[què】，紫微星宫。尊居北极之高，位正中天之上。圣号金轮炽（chì）盛，道称玉斗玄尊。璇玑玉衡齐七政，总天经地纬（wěi）；日月星宿约四时，行黄道紫垣。万象宗师，诸天统御（yù）。大悲大愿，大圣大慈。万星教主，无极元皇，中天紫微北极大帝。

**【贪狼星君宝诰】  志心皈命礼：**

紫微垣（yuán）内，天元宫中。璇（xuán）玑玉衡，建之以齐七政；瑶池金鉴，布之以镇万方。正天度于台垣（yuán），拯（zhěng）生民于水火。大悲大愿，大圣大慈。中天大圣，北斗第一阳明贪狼大道星君。

**【巨门星君宝诰】  志心皈命礼：**

紫微垣内，地元宫中。阴骘（zhì）下民，惟神拯（zhěng）之所以妙；股肱（gōng）上帝，非圣德而孰能然。斡（wò）天星于指掌之中，敛（liǎn）地煞（shà）于魁（kuí）罡之下。大悲大愿，大圣大慈。中天大圣，北斗第二阴精巨门大道星君。

**【文曲星君宝诰】  志心皈命礼：**

紫微垣内，月元宫中。文武圣神，固昊（hào）天之邦本；聪明睿（ruì）智，广黄老之规模。开拓（tuò）舆（yú）图，作兴人物。大悲大愿，大圣大慈。中天大圣，北斗第四玄冥（míng）文曲大道星君。

**【廉贞星君宝诰】  志心皈命礼：**

紫微垣内，江元宫中。轨（guǐ）辙（zhé）中天，懋（mào）德丕（pī）隆于分野；斡（wò）旋万化，功成丽美于周天。捍（hàn）厄（è）消灾，致祥祛（qū）溯（sù）。大悲大愿，大圣大慈。中天大圣，北斗第五丹元廉（lián）贞（zhēn）大道星君。

**【禄存星君宝诰】  志心皈命礼：**

 紫微垣内，日元宫中。陶冶（yě）阴阳，眷（juàn）群生于下土；循（xún）环昼夜，理次舍于周天。无愿不成，有灾即解。大悲大愿，大圣大慈。中天大圣，北斗第三真人禄（lù）存大道星君。

**【武曲星君宝诰】  志心皈命礼:**

紫微垣内，河元宫中。光动三垣，众耀灿珠玑之色；景含太乙，净泓连玉鉴（jiàn）之秋。作民物之皈依，为阴阳之宗主。大悲大愿，大圣大慈。中天大圣，北斗第六北极武曲大道星君。

**【破军星君宝诰】  志心皈命礼：**

紫微垣内，海元宫中。玉轴旋空，普扫群阴之迹；金铃布斗，暗消六害之灾。昭布天恩，默扶造化。大悲大愿，大圣大慈。中天大圣，北斗第七天关破军大道星君。

**[右弼星君宝诰】  志心皈命礼：**

紫微垣内，上尊宫中。位应三台，统摄鬼神之部；功调七政，权衡化理之机。一视同仁，普滋万汇。大悲大愿，大圣大慈。中天大圣，北斗第九隐光右弼（bì）大道星君。

**【左辅星君宝】  志心皈命礼：**

紫微垣内，帝座宫中。斗柄回旋，运克战刑冲之厄；星光合照，发康宁福寿之祥。垂象有孚（fú），流光罔（wǎng）间。大悲大愿，大圣大慈。中天大圣，北斗第八洞明左辅大道星君。

**【本命星君宝诰】  志心皈命礼:**

紫微垣内，南极宫中。每岁一临于凡世，适劬（qú）劳生我之辰；流年六度降人间，正高上赋形之日。作人身之主宰，为造化之枢（shū）机。判人间善恶之期，司阴府是非之目。五行共禀，七政同科。凡有祈祷，无不应验。大悲大愿，大圣大慈。北斗天轮宫，当生本命元辰大道星君。

**【太上玄灵北斗本命延生真经】**

尔时，太上老君以永寿元年正月七日，在太清境上太极宫中，观见众生亿劫漂沉，周回生死。或居人道，生在中华；或生夷狄之中；或生蛮戎之内；或富或贵，或贱或贫。暂假因缘，坠于地狱。为无定故，罪孽牵缠，魂系阴司，受苦满足，人道将违。生居畜兽之中，或生禽虫之属，转乖人道，难复人身。如此沉沦，不自知觉，为先世迷真之故，受此轮回。乃以哀悯之心，分身教化，化身下降，至于蜀都。地神涌出，扶一玉局，而作高座。于是老君升玉局坐，授与天师《北斗本命经诀》。广宣要法，普济众生。

　　是时，老君告天师曰：“人身难得，中土难生。假使得生，正法难遇。多迷真道，多入邪宗，多种罪根，多肆巧诈，多恣淫杀，多好群情，多纵贪嗔，多沉地狱，多失人身。如此等缘，众生不悟，不知正道，迷惑者多。我今哀见此等众生，故垂教法，为说良缘，令使知道，知身性命，皆凭道生。了悟此因，长生人道。种子不绝，世世为人。不生无道之乡，不断人之根本。更能心修至道，渐入仙宗，永离轮回，超升成道。故我示汝妙法，令度天民，归真知命。可以本命之日，修斋设醮，启祝北斗、三官五帝、九府四司，荐福消灾。奏章恳愿，虔诚献礼，种种香花，时新五果。随世威仪，清净坛宇，法天像地。或于观宇，或就家庭，随力建功，请行法事，功德深重，不可具陈。念此大圣北斗七元真君名号，当得罪业消除，灾愆洗荡，福寿资命，善果臻身。凡有急难，可以焚香诵经，克期安泰。于是说大圣北斗解厄应验曰：

   大圣北斗七元君  能解三灾厄

   大圣北斗七元君　能解四杀厄

   大圣北斗七元君　能解五行厄

   大圣北斗七元君　能解六害厄

   大圣北斗七元君　能解七伤厄

   大圣北斗七元君　能解八难厄

   大圣北斗七元君　能解九星厄

   大圣北斗七元君　能解夫妻厄

   大圣北斗七元君　能解男女厄

   大圣北斗七元君　能解生产厄

   大圣北斗七元君　能解复连厄

   大圣北斗七元君　能解疫疠厄

   大圣北斗七元君　能解疾病厄

   大圣北斗七元君　能解精邪厄

   大圣北斗七元君　能解虎狼厄

   大圣北斗七元君　能解虫蛇厄

   大圣北斗七元君　能解劫贼厄

   大圣北斗七元君　能解枷棒厄

   大圣北斗七元君　能解横死厄

   大圣北斗七元君　能解咒誓厄

   大圣北斗七元君　能解天罗厄

   大圣北斗七元君　能解地网厄

   大圣北斗七元君　能解刀兵厄

   大圣北斗七元君　能解水火厄

于是七元君，大圣善通灵，济度诸厄难，超出苦众生。若有急告者，持诵保安平。尽凭生百福，咸契于五行。三魂得安健，邪魅不能停。五方降真炁，万福自来片。长生超八难，皆由奉七星。生生身自在，世世保神清。善似光中影，应如谷里声。三元神共护，万圣眼同明。无灾亦无障，永保道心宁。

老君曰：“北辰垂象，而众星拱之，为造化之枢机，作神人之主宰。宣威三界，统御万灵。判人间善恶之期，司阴阳是非之目。五行共禀，七政同科。有回死注生之功，有消灾度厄之力。上至帝王，下及庶人，尊卑虽则殊途，命分俱无差别。凡夫在世迷谬者，多不知身属北斗，命由天府。有灾有患，不知解谢之门；祈福祈生，莫晓归真之路。致使魂神被系，祸患来缠。或重病不痊，或邪妖克害。连年困笃，累岁迍邅。塚讼征呼，先亡复连。或上天谴责，或下鬼诉诬。若有此危厄，如何救解？急须投告北斗，醮谢真君，及转此经。认本命真君，方获安泰，以至康荣。更有深妙，不可尽述。凡见北斗真形，顶礼恭敬！

北斗第一阳明贪狼太星君（子生人属之）

北斗第二阴精巨门元星君（丑 亥生人属之）

北斗第三真人禄存贞星君（寅 戌生人属之）

北斗第四玄冥文曲纽星君（卯 酉生人属之）

北斗第五丹元廉贞罡星君（辰 申生人属之）

北斗第六北极武曲纪星君（巳 未生人属之）

北斗第七天关破军关星君（午生人属之）

北斗第八洞明外辅（fu）星君

北斗第九隐光内弼（bi）星君

上台虚精开德星君

中台六淳司空星君

下台曲生司禄星君

如是真君名号。不可得闻。凡有见闻。能持念者。皆道心深重。宿有善缘。得闻持诵。其功德力。莫可称量。若正信男女。值此真经。智慧性圆。道心开发。出群迷径。入希夷门。归奉真宗。达生荣界。于是三元八节。本命生辰。北斗下日。严置坛场。转经齐醮。依仪行道。其福无边。世世生生。不违真性。不入邪见。持经之人。常持诵七元真君所属尊号。善功圆满。亦降吉祥。即说北斗咒曰。

北斗九辰。中有七神。上朝金阙。下覆昆仑。调理纲纪。统制乾坤。大魁贪狼。巨门禄存。文曲廉贞。武曲破军。高上玉皇。紫微帝君。大周法界。细入微尘。何灾不灭。何福不臻。元皇正炁。來合我身。天罡所指。书夜常轮。俗居小人。好道求灵。愿见尊仪。永保长生。三台虚精。六淳曲生。生我养我。护我身形。

原文： 魁   鬼勺  鬼雚  鬼行  魓  鬼甫 魒 尊帝急急如律令

注音： kuí  shuò  huān  xing  bì   fǔ  biào

　　老君曰：“凡人性命五体，悉属本宫星官之所主掌。本命神将，本宿星官，常垂荫祐，主持人命，使保天年。凡俗无知，终身不悟。夫本命星官，每岁六度，降在人间，降日为本命限期。有南陵使者三千人，北斗星君七千神将，本命真官降驾，众真悉来拥护，可以消灾忏罪，请福延生。随力章醮，福德增崇。其有本命限期将至，自身不知，不设斋醮，不修香火，此为轻生迷本，不贵人身。天司夺禄，减算除年，多致夭丧。迷误之者，虽遇经诀，怀不信心，毁谤真文。如此之人，身谢之后，沦没三途，漂沉诸趣，永失人身，深可悲悯，自致斯苦。若本命之日能修斋醮，善达天司，一世于本命限期，开转真经，广陈供养，使三生常为男子身，富贵聪明，人中殊胜。其有生身果薄，虽在人中，贫穷下贱。纵知本命无力修崇，能酌水献花，冥心望北极，稽首礼拜，念本命真君名号者，亦不虚过。本命限期，皆得延生注福，系系人身，灾厄蠲除，获福无量。”天师欢喜，踊跃作礼。赞叹难可得遇无上法桥。

　　老君重告天师曰：“世人罪福善恶，皆属天司，忏罪消灾，莫越修奉。遇本命生辰，告身中元辰、驿马，削落三灾九厄，保见今眷属安宁。凡有上士于本命生辰，持此真文者，外伏魔精，内安真性。功霑水陆，善及存亡。悔过虔恭，渐登妙果。重立玄功，证虚无道，乃得圣智圆通。隐显莫测，出有入无，逍遥云际，升入金门，与道合真。身超三界，永不轮转，寿量无穷，快乐自在。凡有男女，于本命生辰，及诸斋日，清净身心，焚香持此真文，自认北极本命所属星君，随心祷祝，善无不应。灾罪消除，致感万圣千真，俱来卫护。此文所在之处，千真敬礼，万圣护持。魔鬼潜消，精灵伏匿，世有灾殃，悉皆消灭。是名《北斗本命延生经诀》，乃修真之径路。得道逍遥，皆因此经；证圣成真，皆因此经；出离生死，皆因此经；保护男女，皆因此经。保命延年，皆得自在，永为身宝，福寿可称。保而敬之，非人勿示！”

　　老君说经将毕，龙鹤天仙来迎，还于玉京。是时天师得受妙法，而作是言。誓愿流行，以传善士。若有男女，受持读诵，我当与十戒仙官，所在拥护。

   老君而说赞曰

家有北斗经　本命降真灵

家有北斗经  宅舍得安宁

家有北斗经　父母保长生

家有北斗经　诸猒（yan）化为尘

家有北斗经　万邪自归正

家有北斗经　营业得称情

家有北斗经　阖门自康健

家有北斗经　子孙保荣盛

家有北斗经　五路自通达

家有北斗经  众恶永消灭

家有北斗经  六畜保兴生

家有北斗经　疾病得痊瘥

家有北斗经　财物不虚耗

家有北斗经　横事永不起

家有北斗经　长保亨利贞

老君曰：善哉善哉。汝可宣扬正教。福利无边。普及众生。永沾胜善。天师稽首礼谢。信受奉行。

**【太上玄灵北斗本命延生玅经卷终】**

**【完经赞】**

中天大圣，北斗玄冥，七元解厄善通灵，集福并延龄。愿见真形，顶礼获康宁。皈命北斗赐福大星君。

**【北斗宝诰】志心皈命礼：**

开明三景。回度五常。为造化之枢机。作人神之主宰。宣威三界。统御万灵。判人间善恶之期。司阴府是非之日。能解一切罪。摄伏诸魔精。大悲大愿。大圣大慈。中天大圣。北斗九皇赐福星君。

**【顺星宝诰】  志心皈命礼:**

上圣高真，森罗万象。南北东西中五斗，周天一十二宫辰。二十八宿列方位，九曜七星诸圣众。斗光主照——某箓臣（善信弟子）某某名下。当生当照：本命元辰星君，大小二运星君，大小三限星君，日月罗侯计都星君，金木水火土星君。傍流正照，福禄寿星君。愿消灾障，愿降吉祥。消灾延寿大天尊，星移斗转降吉祥

**【北斗长生聪明神咒】**

北斗七星，玉真仙灵。贪狼巨门，保臣（我）长存。禄存文曲，使臣（我）聪明。廉贞武曲，卫臣（我）安宁。破军辅星，护臣（我）身形。常居吉庆，永处福龄。注上生籍，勾落死名。神清炁爽，动达幽冥。御邪摄鬼，群妖摧倾。学道修真，伏愿遂成。七元覆护，飞升紫庭。

向来诵经功德：上奉高真，下保平安，赐福消灾，同赖善功，证无上道，一切信礼。志心称念。长生保命天尊，不可思议功德！